b"\n_START_ARTICLE_\nRoberto Lago Soto\n_START_SECTION_\nCelta de Vigo\n_START_PARAGRAPH_\nLa seua traject\xc3\xb2ria futbol\xc3\xadstica ja va comen\xc3\xa7ar en les categories inferiors de l'equip de la seua ciutat natal, el Celta de Vigo. Des de les categories inferiors va anar ascendint fins a arribar a l'equip filial vigu\xc3\xa9s. A finals del 2006 va ser convocat amb el primer equip per primera vegada, malgrat aix\xc3\xb2 el seu debut oficial no va ser fins a la seg\xc3\xbcent temporada, en un partit contra el C\xc3\xb3rdoba CF, era el 26 d'agost del 2007 en la primera jornada de la Lliga Adelante 2007/08. Despr\xc3\xa9s del seu debut al primer equip de la m\xc3\xa0 Hristo St\xc3\xb2itxkov ja no va abandonar la titularitat del lateral esquerre._NEWLINE_Despr\xc3\xa9s de tres temporades al primer equip el mes de febrer del 2010 es va fer oficial la seua renovaci\xc3\xb3 per tres temporades m\xc3\xa9s. Aquest va ser el seu \xc3\xbaltim contracte amb el conjunt de Vigo abans d'arribar lliure al Getafe CF. La no renovaci\xc3\xb3 del jugador del contracte del jugador ja es va fer oficial a finals del 2012, quan el president de l'equip va dir que no podien satisfer les demandes econ\xc3\xb2miques del jugador. La seua marxa a l'equip madrileny va ser curiosa perqu\xc3\xa8 durant mesos se l'havia relacionat amb el Val\xc3\xa8ncia CF igual que el seu company Iago Aspas, casualment, cap dels dos jugador va acabar arribant a Mestalla. El jugador va declarar-se del Celta ara i sempre, i sentir-se feli\xc3\xa7 de deixar el club de la seua ciutat natal a Primera Divisi\xc3\xb3.\n_START_SECTION_\nGetafe CF\n_START_PARAGRAPH_\nDespr\xc3\xa9s de 18 anys vestint la samarreta del Celta, el 12 de juny de 2013 es va fer oficial el seu trasp\xc3\xa0s a l'equip madrileny. Va arribar-hi amb la carta de llibertat i va firmar un contracte per quatre anys. El 23 d'agost del 2013 va debutar amb la samarreta del Getafe CF, era la segona jornada de lliga contra l'UD Almer\xc3\xada, Lago va disputar tot el partit."